Държавен вестник, бр. 95, 2002 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  95
ално на необходимостта от засилване на връз-
ките с Трансевропейската транспортна мрежа,
както и за свързването му с Черноморската
общоевропейска транспортна област,
Вземайки предвид развитието на дейности-
те, произтичащи от ТИНА (Оценка на необхо-
димостта от транспортна инфраструктура) в
страните—кандидатки за присъединяване, как-
то и развитието в страните, през които Кори-
дорът минава,
Като осъзнават факта, че развитието на ин-
фраструктурата е дългосрочен процес,
Приветствайки вече предприетите дейст-
вия във връзка с Коридора от заинтересова-
ните участници, както и от международните
институции (Икономическата комисия за
Европа на ООН, Европейския съюз, Европейс-
ката конференция на министрите на транс-
порта, Дунавската комисия, Международна-
та комисия за опазване на река Дунав, Работ-
ната общност за Дунавските региони), както
и проектите, произтичащи от тяхното зако-
нодателство,
Отчитайки също текстовете на Деклараци-
ята за Дунав от Съвета на Европа, Договора за
опазване на Дунав, Белградската конвенция за
режима на корабоплаване по река Дунав, Евро-
пейското споразумение за вътрешните водни
пътища с международно значение и други съот-
ветни документи, и
Вземайки предвид факта, че при бъдещата
работа по Коридор VII трябва да се отчитат
препоръките на страните—членки в Дунав-
ската комисия, по отношение дефинирането
на Коридора, както и на множеството липсва-
щи връзки, които ще разширят дефиницията
на Коридора, преди всичко разширението към
канала Майн—Дунав, и връзката с мрежата
на вътрешните водни пътища на Европейска-
та общност,
Министърът на транспорта, строителството
и благоустройството на Федерална република
Германия, федералният министър на транспор-
та, иновациите и технологията на Република
Австрия, министърът на транспорта, пощите и
телекомуникациите на Република Словакия,
министърът на транспорта, съобщенията и вод-
ното стопанство на Република Унгария, минис-
търът на морското дело, транспорта и съобще-
нията на Република Хърватска, съюзният ми-
нистър на транспорта и съобщенията на Съюз-
на република Югославия, министърът на тран-
спорта на Румъния, министърът на транспорта
и съобщенията на Република България, минис-
търът на транспорта и съобщенията на Репуб-
лика Молдова, министърът на транспорта на
Украйна, Европейската комисия (наричани по-
долу “участници”)
се споразумяха за следния Меморандум за
разбирателство като препоръчителна стъпка
към тяхната обща цел:
1. Цел
Целта на този Меморандум за разбирател-
ство е да съдейства за развитието на основната
и помощната инфраструктура по протежение
на Коридор VII, както е определено в член 2
по-долу, включително съответната пристанищ-
на инфраструктура.
Развитието на Коридора следва да включва
поддръжка, реконструкция, рехабилитация,
модернизация и ново строителство на главна и
помощна инфраструктура, както и нейното
опериране и използване с оглед ефективното и
екологосъобразното използване на Коридора.
Отчитайки съществуващите правни разпо-
редби в заинтересованите страни, навигацията
по река Дунав също е област на сътрудничест-
во, предмет на този меморандум.
Транспортирането на товари по вътрешни-
те водни пътища е между основните цели на
този меморандум в контекста на развитието
на транспортните услуги на мултимодалния
транспорт.
Сътрудничеството обхваща също така раз-
бирането и дефинирането на предпоставките и
условията за най-ефективно използване на сред-
ства и ноу-хау, предоставени от публични и
частни източници.
2. Дефиниране на Коридора
За целите на този меморандум и отчитайки
резултатите от Третата общоевропейска тран-
спортна конференция в Хелзинки, юни 1997 г.,
Общоевропейският транспортен коридор VII се
отнася за вътрешния воден път на река Дунав,
канала Черно море—Дунав, ръкавите на Дунав
Киля и Сулина, вътрешните водни пътища, свър-
зващи Черно море и река Дунав, каналът Ду-
нав—Сава, каналът Дунав—Тиса и съответна-
та пристанищна инфраструктура, разположена
по тези вътрешни водни пътища.
Съоръженията за превоз, необходими за
развитието на комбинирания транспорт (тран-
спорт по вътрешни водни пътища и други ви-
дове транспорт), също се разглеждат като част
от Коридора.
При дейностите, произтичащи от този ме-
морандум, трябва също да се отчитат и другите
съседни вътрешни водни пътища и пристанищ-
на инфраструктура, доколкото те имат влияние
върху Коридора.
3. Общи разпоредби за проучвателни
дейности
Участниците изразяват желание да си сът-
рудничат при предприемането на проучвателни
дейности, необходими за реализирането на це-
лите на този Меморандум за разбирателство, като
използват идентични методи и технологии.
Проучвателните дейности ще се съгласуват
между участниците по отношение на критери-
ите, методологията и други аспекти, доколкото
те са предмет на този меморандум.